b'\n_START_ARTICLE_\nSummit Series 1972\n_START_PARAGRAPH_\nSummit Series 1972 je bilo prvo hokejsko reprezentan\xc4\x8dno tekmovanje od dveh med sovjetsko in kanadsko reprezentanco, najbolj\xc5\xa1ima reprezentancama tistega \xc4\x8dasa. Potekalo je predvsem, ker v sedemdesetih letih profesionalni hokejisti niso smeli sodelovati na hokejskem turnirju olimpijskih iger, zato se reprezentanci tam nista mogli pomeriti v svojih najmo\xc4\x8dnej\xc5\xa1ih postavah._NEWLINE_Serija se je za\xc4\x8dela v Kanadi, v prvi tekmi v Montrealu je sovjetska reprezentanca premagala doma\xc4\x8do kanadsko reprezentanco s 7:3 kljub temu, da je \xc5\xbee zaostajala za dva gola. Drugo tekmo v Torontu je kanadska reprezentanca slavila s 4:1, tretja tekma v Winnipegu se je kon\xc4\x8dala neodlo\xc4\x8deno s 4:4, \xc4\x8detrto tekmo v Vancouvru pa je sovjetska reprezentanca ponovno dobila s 5:3 in povedla z 2:1 v zmagah pred \xc5\xa1tirimi doma\xc4\x8dimi tekmami, ki so vse potekale v Moskvi. Prvo tekmo je sovjetska reprezentanca dobila s 5:4, na drugi tekmi pa je zmagala kanadska reprezentanca s 3:2. Ta tekma je tudi odlo\xc4\x8dilno vplivala na izid serije, ne zaradi zmage kanadskih hokejistov, ampak zaradi ne\xc5\xa1portne poteze kanadskega hokejista Bobbyja Clarka, ki je, kot je po treh desetletjih sam priznal, po naro\xc4\x8dilu pomo\xc4\x8dnika kanadskega selektorja Johna Fergusona namerno s palico udaril najbolj\xc5\xa1ega sovjetskega igralca Valerija Harlamova, ki je utrpel zlom gle\xc5\xbenja. Harlamov je sedmo tekmo, na kateri je kanadska reprezentanca zmagal s 4:3, zaradi po\xc5\xa1kodbe izpustiti, na osmi tekmi, na kateri je kanadska reprezentanca zmagala s 6:5, pa je posku\xc5\xa1al igrati, toda po\xc5\xa1kodba ga je preve\xc4\x8d ovirala. Kanadska reprezentanca je zmagala v seriji s 4:3 v zmagah, incident na \xc5\xa1esti tekmi pa je postal znan kot The Slash (Udarec s palico).\n_START_SECTION_\nKanada\n_START_PARAGRAPH_\nSelektor\xc2\xa0: Harry Sinden (pomo\xc4\x8dnik John Ferguson)\n_START_SECTION_\nSovjetska zveza\n_START_PARAGRAPH_\nSelektor\xc2\xa0: Vsevolod Bobrov (pomo\xc4\x8dnik Boris Kulagin)'